Ribe Stifts Adresseaviser, 1833-07-23
Udenlandske Efterretninger. Den pyrenæiske Halv. Hele D. Miguels Flaade er bleven ødelagt eller tagen i et Søeslag af Donna Marias Admiral, Napier (Carlos de Ponza). De nærmere Omstændigheder ved denne mærkelige og formodentlig følgerige Begivenhed, som erfares deels af Admiralens Depescher til den portugisiske Gesandt i London og Marqvien af Louls, deels af de Efterretninger, Dampskibet Birmingham, deraffærdigedes strax efter Slaget, har bragt, vare følgende. Efterat have landsat Tropperne ved Villa Real, seilede Napier til Lagos og efter et Par Dages Forløb løb han atter d. 1ste Juli i Søen med 3 Fregatter og 3 mindre Krigskibe for at træffe den miguelistiske Eskadre. Allerede den 2den fik han den, 10 Seilere stærk, hvoriblandt 2 Linieskibe og 2 Fregatter, i Sigte paa Høiden af Kap St. Vintent. Den 3die og 4de gik Søen for høi til at entre, hvilken Angrebs plan han havde besluttet at vælge. Om Formiddagen d. 5te indtraf et Vindstille; men da han nu vilde sende nogle Dampskibe, han havde ladet komme fra Lagos, mod Fjenden, udbrød der blandt Besætningen paa dem et Mytterie, der dog ved Officerernes kraftige Adfærd blev standset. Herpaa lod Admiralen endnu samme Dag om Eftermiddagen sine Skibe lægge sig i Slagorden, og under en frygtelig Kanonild fra alle de miguelistiske Skibe, undtagen fra Admiralskibet. D. Joao d. 5te, hvis Kanoner ikke syntes at være i brugbar Stand, styrede han, fremdreven af en gunstig Vind, der reiste sig, ind mellem Fienderne udenat løsne et Skud. Admiralskibet D. Pedro satte ligeind paa det miguelistiske Linieskib Rainha, der førte 80 Kanoner, og Napier, forklædt som simpel Matros med dragen Sabel i Haanden, entrede det tilligemed Admiralskibets Besætning; skjøndt Kampen var haardnakket, saa valede dog inden et Forløb af 10 Minutter det konstitutionelle Banner paa Linieskibet. Flere pedroitiske Officerer bleve dræbte eller saarede; Admitalen selv blev ramt af et hæftigt Slag af en Jernstang. Don Jogo satte imidlertid alle Seil til, forat undflye, men Lieut. List indhentede det, hvorpaa det strog sit Flag, da Besætningen vægrede sig ved at skyde paa de Konstitutionelle. Alle de øvrige Skibe, bleve nu entrede undtagen Corvetten Princesa Real, der næste Dag frivillig forenede sig med Marias Eskadre i Bugten ved Lagos. (Denne Begivenhed kan tjene til at gjendrive den Beskyldning for Udygtighed, som flere engelske Blade have villet paadigte Charles de Ponza, da D. Pedro klogeligen satte ham i Sartoriuss Sted, der ikke var istand til i et heelt Aar at udføre, hvad der paa een eneste Dag er udført af denne tappre Mand, hvis Navn, som det engelske Blad the Times siger, vil glimre i Rækken af de største Søheltes.) - Dampskibet Birmingham har mødt Gen. Bourmont, der med sin Generalstab var ombord paa Georg den 4de, for, som allerede forhen er fortalt, at begive sig til Portugal og overtage Commanden over D. Miguels Hær. Det er muligt, at Napier kan opsnappe Exmarskallen, da han krydsen foran Tajo. - J Algarve er Marias Hær voxet til 10000 Md. da 7000 Frivillige ere stødte til Grev Villa Flor. - Af Donna Marias Udenlandsminstet er d. 22de Juni tilkjendegivet de fremmede Consuler i Oporto, at de portugisiske Havne, der ikke anerkjende Portugals retmæssige Dronning, ere erklærede i Blokadetilstand. - Dronning Maria da Gloria er efter franske Blade afgaaet med Sulte, fra Paris til Boulogne, for derfra at begive sig med det første over England til Portugal. Den franske Regjering har ifinde officiel at anerkjende hende som Dronning af Portugal og søger at formaae Cabinettet, i St. James til det samme. - J Madrid er Alt roligt, men i Stæderne paa den portugisiske Grændse, er der overmaade Røre i det karlistiske Partie, der so get at understøtte D. Miguel paa alle mulige Maader; og i Burgs existerer en permanent apostolisk Commission, som underholder Forbindelse med Hovedstæderne i Provindserne. Don Carlos har endnu ikke forladt Portugal, og vil formodentlig ikke forlade det, uden for at vende tilbage til Spanien.